จอร์จ สเตรต

220px|thumb|right|จอร์จ สเตรตบนตราคันทรีมิวสิกฮอลล์ออฟเฟม

**จอร์จ ฮาร์วีย์ สเตรต** (เกิด: 18 พฤษภาคม ค.ศ. 1952) เป็นนักร้อง นักแต่งเพลง นักแสดง และโปรดิวเซอร์เพลงชาวอเมริกันจากโพทีต, รัฐเท็กซัส, สหรัฐอเมริกา สเตรตได้รับการขนานนามอย่างกว้างขวางให้เป็น "**ราชาเพลงคันทรี**" (King of Country) และเป็นหนึ่งในผู้ที่มีอิทธิพลต่อวงการคันทรีและยังเป็นศิลปินคันทรีที่อยู่ในกระแสนิยมมากที่สุดคนหนึ่งตลอดกาล สเตรตเป็นที่รู้จักในฐานะผู้นำแนวคันทรีแนวนีโอมาปรับใช้เข้ากับดนตรีของเขา การแต่งตัวในชุดคาวบอย นอกจากนี้ยังเป็นหนึ่งในศิลปินคันทรีแรก ๆ ที่ผลักดันแนว *คันทรีแท้* ให้กลับมานิยมอีกครั้งหนึ่ง ในช่วงยุค 80 

สเตรตประสบความสำเร็จในซิงเกิลแรกของเขาคือ "*Unwound*" ซึ่งได้กลายเป็นซิงเกิลฮิตในปี 1981 และนับจากนั้นเป็นต้นมาตลอดช่วงยุค 80 ด้วยความเป็นที่นิยมอย่างสูงทำให้สตูดิโออัลบั้มทั้ง 7 อัลบั้มของสเตรตสามารถติดชาร์ตอันดับ 1 บนคันทรีชาร์ตทั้งหมด ในปี 2000 สเตรตก็ได้รับการบรรจุให้เป็นศิลปินคันทรีแห่งทศวรรษจาก *อะแคเดมีออฟคันทรีมิวสิก* (Academy of Country Music) ได้รับเลือกเข้าสู่คันทรีมิวสิกฮอลล์ออฟเฟม และได้รับรางวัลแกรมมีครั้งแรกจากอัลบั้ม *Troubadour* สเตรตได้รับการยกย่องให้เป็นเอนเตอร์เทนเนอร์แห่งปี 1989, 1990 และ 2013 จากสมาคมดนตรีคันทรี (CMA) และจากอะแคเดมีออฟคันทรีมิวสิก (ACM) ในปี 1990 และ 2014 เขายังได้รับการเสนอรับรางวัลทางดนตรีอีกมากมายและก็ได้รับรางวัลอีกหลายครั้งเช่นกัน ในปี 2009 สเตรตก็ได้ล้มสถิติซิงเกิลอันดับ 1 บนคันทรีชาร์ตมากที่สุดจาก *คอนเวย์ ทวิตตี* (Conway Twitty) ซึ่งทำไว้ที่ 40 ซิงเกิล แทนที่ด้วยสถิติใหม่ถึง 44 ซิงเกิล แต่ถ้านับในทุกชาร์ตสเตรตจะมีซิงเกิลที่ไต่อันดับ 1 มากถึง 60 ซิงเกิล ทำให้สเตรตกลายเป็นศิลปินที่สามารถครองซิงเกิลอันดับ 1 ไว้มากที่สุดในทุกแนวเพลงอีกด้วย สเตรตยังเป็นที่รู้จักในทัวร์คอนเสิร์ตมากมายทั้ง *360- ดีกรี* (360- degree) ซึ่งในเวลาเพียง 3 ปีเขาก็สามารถทำกำไรได้สูงถึง 90 ล้านดอลลาร์ จึงกล่าวได้ว่าจอร์จ สเตรต เป็นบุคคลที่มีอิทธิพลต่อวงการคันทรีมากที่สุดคนหนึ่งและยังคงมีซิงเกิลอีกเป็นจำนวนมากที่ได้รับความนิยมจวบจนถึงปัจจุบันนี้

ตลอดช่วงเวลาในวงการเพลงของสเตรตสามารถทำยอดขายรวมมากกว่า 160 ล้านชุดทั่วโลก ทำให้เขาเป็นหนึ่งในศิลปินที่ทำยอดขายได้สูงสุดตลอดกาล ได้รับการยืนยันยอดจำหน่ายสมาคมอุตสาหกรรมบันทึกเสียงของสหรัฐ (RIAA) ระดับ 13 มัลติแพลทินัม, 33 ทองคำขาว และ 38 ทอง โดยมีอัลบั้มที่ประสบความสำเร็จในแง่ยอดขายมากที่สุดคือ *Pure Country* (1992) ซึ่งจำหน่ายได้ถึง 6 ล้านชุด (6× ทองคำขาว) ส่วนอัลบั้มที่ประสบความสำเร็จในแง่การยืนยันยอดมากที่สุดคือ *Strait Out of the Box* (1995) ด้วยยอดจำหน่าย 2 ล้านชุด (8× ทองคำขาว) และอ้างจากอาร์ไอเอเอ จอร์จ สเตรตสามารถจำหน่ายอัลบั้มได้สูงที่สุดเป็นอันดับที่ 12 ในบรรดาศิลปินสัญชาติอเมริกันทั้งหมด ด้วยยอดจำหน่ายกว่า 70 ล้านชุด นอกจากนี้สเตรตยังเป็นรองแค่เอลวิส เพรสลีย์และเดอะบีเทิลส์ ในฐานะศิลปินที่มียอดยืนยันระดับทองคำขาว-ทอง มากที่สุดอีกด้วย

## สตูดิโออัลบั้ม
ทั้งหมด 29 อัลบั้ม 
* *Strait Country* (1981)
* *Strait from the Heart* (1982)
* *Right or Wrong* (1983)
* *Does Fort Worth Ever Cross Your Mind* (1984)
* *Something Special* (1985)
* *#7* (1986)
* *Ocean Front Property* (1987)
* *If You Ain't Lovin' You Ain't Livin*' (1988)
* *Beyond the Blue Neon* (1989)
* *Livin' It Up* (1990)
* *Chill of an Early Fall* (1991)
* *Holding My Own* (1992)
* *Pure Country* (1992)
* *Easy Come, Easy Go* (1993)
* *Lead On* (1994)
* *Blue Clear Sky* (1996)
* *Carrying Your Love with Me* (1997)
* *One Step at a Time* (1998)
* *Always Never the Same* (1999)
* *George Strait* (2000)
* *The Road Less Traveled* (2001)
* *Honkytonkville* (2003)
* *Somewhere Down in Texas* (2005)
* *It Just Comes Natural* (2006)
* *Troubadour* (2008)
* *Twang* (2009)
* *Here for a Good Time* (2011)
* *Love Is Everything* (2013)
* *Cold Beer Conversation* (2015)

## ภาพยนตร์

## อ้างอิง

## แหล่งข้อมูลอื่น

* George Strait Online
* George Strait – biography, discography, lyrics, photos, videos 
* Official UMG Nashville Artist Page
* 
* Country Music Hall of Fame and Museum
* George Strait Team Roping Classic (GSTRC) homepage
*1992 interview with George Strait (Part 1 and Part 2) on Texas Archive of the Moving Image

หมวดหมู่:นักแต่งเพลงชาวอเมริกัน
หมวดหมู่:นักร้องอเมริกัน
หมวดหมู่:บุคคลจากรัฐเท็กซัส
หมวดหมู่:นักร้องคันทรี
หมวดหมู่:นักร้องร็อกอเมริกัน